કમ્પ્યુટર આ એક નાના અમથા શબ્દમાંથી, હજી નાનો અમથો, છેલ્લો ર કાઢી નાખીએ તો શું થાય? કમ્પ્યુટરની સાઇઝ અને વજન બંનેમાં ધરખમ ઘટાડો થઈ જાય! માન્યામાં નથી આવતુંને? હમણાં હમણાં, કમ્પ્યુટરના પ્રાણ સમાં પ્રોસેસર બનાવતી કંપની ઇન્ટેલ અને સ્માર્ટફોન-ટેબલેટના ક્ષેત્રે નામ જમાવી રહેલી આઇ-બોલ કંપનીએ બિલકુલ એક પેનડ્રાઇવની સાઇઝનાં કમ્પ્યુટર લોન્ચ કર્યાં છે. આઇ-બોલે પોતાની પ્રોડક્ટનું નામ સ્પ્લેન્ડો રાખ્યું છે, જ્યારે ઇન્ટેલે રની બાદબાકી કરીને નામ પાડ્યું છે કમ્પ્યુટ!